text: KIF Vejen er klar til slutspillet
  28 februar 2011 kl. 09.40
  For tredje år i træk skal håndboldkvinderne fra KIF Vejen spille med om medaljer og placeringer i DM-slutspillet.
  Holdet vandt søndag aften 25-22 på hjemmebane i Vejen mod københavnske FIF.
  KIF var ellers bagud i første havleg med 8-6, men så kom hjemmeholdet igen og scorede syv mål på stribe. KIF Vejen-kvinderne kunne derefter gå til pause med en 13-8 føring.
  Jydernes topscorer blev Louise Svalastog Spellerberg med syv mål, det fortæller P4 Trekanten.
  Næste opgave for KIF Vejen bliver kampen på fredag på udebane mod Team Tvis Holstebro.
  KIF Vejens hjemmeside.
  KIF Vejens hjemmeside
  